OzLabs/hebrew-wiki-articles huggingface dataset:
אליפות גרמניה בכדורגל 1927

אליפות גרמניה בכדורגל 1927 הייתה העונה ה-20 של התחרות. 

בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. 

למשחק הגמר הגיעו נירנברג והרטה ברלין. להרטה ברלין זה היה הפסד שני ברציפות במשחק הגמר. לנירנברג זה היה הניצחון החמישי ב-8 עונות. לאחר עונה זו היא נחלשה וניצחה רק בשנת 1936.

==ארגון האליפות==
לתחרות העפילו מנצחות תחרויות אזוריות: 
{|style="border:1px solid #bbb;background:#fff;" cellpadding="5" cellspacing="2" width="60%"
|-style="background:#ccc;font-weight:bold" 
! מועדון || תחרות
|- 
| טיטניה שטטין||מנצחת אליפות הבלטית 
|-style="background:#ddd" 
| פ.צ. קניגסברג || סגנית מנצחת אליפות הבלטית 
|-
| פ.צ. ברסלאו ||מנצחת אליפות דרום מזרח גרמניה 
|-style="background:#ddd"
| ברסלאו 06 || סגנית אליפות דרום מזרח גרמניה 
|- 
| הרטה ברלין||מנצחת אליפות ברנדנבורג 
|-style="background:#ddd"
| ברלין קיקרס 1900||סגנית אליפות ברנדנבורג 
|-
| פ.צ. לייפציג ||אליפות מרכז גרמניה 
|-style="background:#ddd"
| פ.צ. חמניץ||סגנית אליפות מרכז גרמניה
|-
| הולשטיין קיל ||אליפות צפון גרמניה 
|-style="background:#ddd"
|המבורג||סגנית אליפות צפון גרמניה
|-
| פ.צ. דיסבורג||אלופת מערב גרמניה 
|-style="background:#ddd" 
|שאלקה 04||סגנית אלופת מערב גרמניה
|-
| פורטונה דיסלדורף|| נציגה שלישית של מערב גרמניה
|-style="background:#ddd" 
| נירנברג||אלופת דרום גרמניה 
|-
| אגודת ספורט פירט || סגנית אלופת דרום גרמניה 
|-style="background:#ddd" 
|מינכן 1860||נציגה שלישית של דרום גרמניה
|}

המשחקים נערכו בשיטת נוק-אאוט (מפגש יחיד בין הקבוצות).

==מהלך התחרות==

==משחק הגמר==

==כדורגלנים מצטיינים==
אנדראס פרנץ מאגודת ספורט פירט כבש 6 שערים ובכך זכה בתואר מלך השערים. 

==קישורים חיצוניים==
* [http://www.rsssf.com/tablesd/duithistpre45.html#27 נתונים מפורטים מאתר rsssf]
* [https://web.archive.org/web/20200218030557/https://www.weltfussball.de/ נתונים מאתר weltfussball]

גרמניה
קטגוריה:עונות באליפות גרמניה בכדורגל
קטגוריה:1927 בגרמניה
אליפות גרמניה בכדורגל 1928

אליפות גרמניה בכדורגל 1928 הייתה העונה ה-21 של התחרות. 

בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. 

למשחק הגמר הגיעו המבורג והרטה ברלין. להרטה ברלין זה היה הפסד שלישי ברציפות במשחק הגמר. להמבורג זה היה הניצחון השני בתולדות המועדון. 

==ארגון האליפות==
לתחרות העפילו מנצחות תחרויות אזוריות: 
{|style="border:1px solid #bbb;background:#fff;" cellpadding="5" cellspacing="2" width="60%"
|-style="background:#ccc;font-weight:bold" 
! מועדון || תחרות
|- 
| פ.צ. קניגסברג||מנצחת האליפות הבלטית 
|-style="background:#ddd" 
| פרוסיה שטטין|| סגנית מנצחת האליפות הבלטית 
|-
| ברסלאו 08||מנצחת אליפות דרום מזרח גרמניה 
|-style="background:#ddd"
| פ.צ. ברסלאו || סגנית אליפות דרום מזרח גרמניה 
|- 
| הרטה ברלין||מנצחת אליפות ברנדנבורג 
|-style="background:#ddd"
| טניס בורוסיה ברלין||סגנית אליפות ברנדנבורג 
|-
| ואקר האלה ||אליפות מרכז גרמניה 
|-style="background:#ddd"
| דרזדנר||סגנית אליפות מרכז גרמניה
|-
| המבורג ||אליפות צפון גרמניה 
|-style="background:#ddd"
|הולשטיין קיל||סגנית אליפות צפון גרמניה
|-
| פ.צ. שולץ||אלופת מערב גרמניה 
|-style="background:#ddd" 
|פרוסיה קרפלד||סגנית אלופת מערב גרמניה
|-
| שאלקה 04|| נציגה שלישית של מערב גרמניה
|-style="background:#ddd" 
| ביירן מינכן||אלופת דרום גרמניה 
|-
| איינטרכט פרנקפורט || סגנית אלופת דרום גרמניה 
|-style="background:#ddd" 
|ואקר מינכן||נציגה שלישית של דרום גרמניה
|}

המשחקים נערכו בשיטת נוק-אאוט (מפגש יחיד בין הקבוצות).

==מהלך התחרות==

==משחק הגמר==

==כדורגלנים מצטיינים==
הנס גרנצל מהרטה ברלין ואוטו הרדר מהמבורג כבשו 7 שערים ובכך זכו בתואר מלך השערים. לאוטו הרדר זו הייתה הזכייה הרביעית בקריירה.

==קישורים חיצוניים==
* [http://www.rsssf.com/tablesd/duithistpre45.html#28 נתונים מפורטים מאתר rsssf]
* [https://web.archive.org/web/20200218030632/https://www.weltfussball.de/ נתונים מאתר weltfussball]

גרמניה
קטגוריה:עונות באליפות גרמניה בכדורגל
קטגוריה:1928 בגרמניה
דייב סנדלר

דייב סנדלר () הוא אתלט יהודי-דרום אפריקאי בעבר, אלוף המכביה השלישית (1950) בריצת 200 מטר ואלוף המכביה הרביעית (1953) בריצת 100 מטר ובריצת 200 מטר.

== ביוגרפיה ==
סנדלר גדל במשפחה של ספורטאים. אחיו, סול אף הוא אתלט מצטיין ואלוף המכביה.

בתחרויות האתלטיקה של המכביה השלישית שנערכו בשנת 1950 זכה סנדלר ב-3 מדליות, אחת מכל סוג. מדליית זהב, בריצת 200 מטר בשיא מכביה חדש של 22.2 שניות, לפני איירה קפלן מארצות הברית (22.7 שניות) ואצן מאנגליה (23.2 שניות). מדליית כסף, בריצת 100 מטר בתוצאה של 10.7 שניות, אחרי איירה קפלן (10.6 שניות) ולפני גרוסברגר מארצות הברית (11.0 שניות). מדליית ארד בריצת שליחים 4x100 מטר בתוצאה של 44.9 שניות, אחרי ארצות הברית (43.3 שניות) ואנגליה (44.8 שניות).

בתחרויות האתלטיקה של המכביה הרביעית שנערכו בשנת 1953 זכה סנדלר בשתי מדליות זהב, בריצת 100 מטר בתוצאה של 10.9 שניות, לפני ג'קס מאוסטרליה (11.0 שניות) וק. בייליס מארצות הברית (11.0 שניות) ובריצת 200 מטר בתוצאה של 22.4 שניות, לפני ק. בייליס (22.5 שניות) וג'ייקובס מאנגליה (22.7 שניות).

לאחר שפרש מספורט תחרותי פנה לארגון ושיפוט. הגיע למכביות כשופט וראש משלחת דרום אפריקה.

==קישורים חיצוניים==
* 

== הערות שוליים ==

קטגוריה:אצנים דרום אפריקאים
קטגוריה:אתלטים יהודים
קטגוריה:אלופי המכביה: אתלטים
קטגוריה:שופטי ספורט
קטגוריה:דרום אפריקה: אישים בספורט
קנוט השני, מלך שוודיה

קנוט השני, או קנוט הולמגרסון (בשוודית: Knut Holmgersson; כונה גם קנוט הגבוה, בשוודית: Knut Långe till Sko; מת ב-1234) היה מלך שוודיה משנת 1229 ועד מותו. אביו, הולמגר, היה אחיינו של קנוט הראשון ולפיכך קנוט השני היה נינו של אריק התשיעי ("הקדוש"), שכן על פי האגדות, היה הולמגר, אביו של קנוט השני, בנו של פיליפ אריקסון, בנו הצעיר של אריק התשיעי. קנוט השני היה בעל ברית קרוב של מפלגת הפולקונג (Folkung) ששאפו להגביל את סמכויות הכנסייה והמלך.

קנוט היה חבר המועצה ששלטה בשוודיה משנת 1222 ועד שנת 1229, בימי ראשית מלכותו של אריק האחד עשר. ב-1229, לאחר קרב אולוסטרה, הודח אריק האחד עשר. קנוט השני הוכתר ב-1231, אך ימי מלכותו היו קצרים. לאחר מותו של קנוט שב אריק האחד עשר למלוך עד מותו ב-1250.

קנוט נשא לאישה את הלנה שמוצאה ומועד פטירתה שנויים בקרב החוקרים. על פי אחד המקורות היא מתה לפני 1227 והיא הייתה ביתו של היארל (אציל) פולקה בירגרסון. שני בניהם, הולמגר (מת ב-1248) ופיליפ (מת ב-1251) נהרגו במרידות של אנשי מפלגת הפולקונג כנגד בירגר יארל.

==קישורים חיצוניים==

* [https://sok.riksarkivet.se/sbl/Presentation.aspx?id=11662 Knut långe - Svenskt Biografiskt Lexikon - Riksarkivet] 

==הערות שוליים==

קטגוריה:מלכי שוודיה
קטגוריה:שליטי פינלנד
קטגוריה:נפטרים ב-1234
פיג'ו 301 (1932)

פיג'ו 301, קבריולה
פיג'ו 301 (1932 - 1936) היא מכונית משפחתית אשר יוצרה על ידי חברת פיג'ו הצרפתית בין השנים 1932–1936. יוצרו 70,497 יחידות.

דגם הפיג'ו 301 התבסס על דגם פיג'ו 201.

==דגמים==
* 4 דלתות - סדאן
* 2 דלתות - קופה
* 2 דלתות - קבריולה
* 2 דלתות - טנדר

== תמונות ==
<gallery>
קובץ:Peugeot 301 Eclipse 1934 Pourtout.jpg| פיג'ו 301, קבריולט, שנת 1934
קובץ: 1935 Peugeot 301 D (13973014587).jpg | פיג'ו 301 שנת 1935
קובץ:Peugeot 301-C Berlina Front-view.JPG | פיג'ו 301
קובץ:MHV Peugeot 301 D Coupe 1936 01.jpg| פיג'ו 301, קופה, שנת 1936
קובץ:MHV Peugeot 301 D Coupe 1936 02.jpg| פיג'ו 301, קופה, שנת 1936
קובץ:Peugeot - 301 D - 1936 (M.A.R.C.).jpg| פיג'ו 301, סדאן שנת 1936
קובץ:Peugeot 301 (logo) - Muzeum w Nieborowie.jpg| לוגו פיג'ו 301 על חזית הרכב
קובץ:Peugeot 301 Pick-Up.jpg| פיג'ו 301 - טנדר
קובץ:Peugeot T301 1.JPG| פיג'ו 301 - טנדר
קובץ:Peugeot 301T.jpg| פיג'ו 301 - טנדר
</gallery>

==ראו גם==
* פיג'ו
* פיג'ו סוג 177
* פיג'ו סוג 181
* פיג'ו 201
* פיג'ו 302 (1936)

==קישורים חיצוניים==

* [https://www.youtube.com/watch?v=-lJNuDfuh2E פיג'ו 301 (1932) ] (1:37 דקות), יוטיוב

301 (1932)
קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1932
קטגוריה:מכוניות צרפתיות
מארן לווין

מארן לווין (באנגלית: Marne Levine) (נולדה ב-1 באוקטובר 1970), היא אשת עסקים אמריקאית, מנהלת בכירה בחברת אינסטגרם ולפני כן הייתה סגנית נשיא למדיניות ציבורית עולמית של פייסבוק. מארן לווין פועלת להעצמה נשית במספר ארגונים.

== ביוגרפיה ==
מארן לווין נולדה באוהיו, ארצות הברית למארק וטרי לווין. אביה היה מנתח פלסטי ואמה הייתה חברה בצוות המנהלים של הצלב האדום האמריקאי וכן של פדרציית הקהילה היהודית של קליבלנד.

מארן לווין נשואה ואם לשניים. היא ומשפחתה חיים כיום בוושינגטון.

== קריירה מקצועית ==
לווין סיימה תואר ראשון במדעי המדינה ובתקשורת באוניברסיטת מיאמי בשנת 1992. ב-2005 סיימה תואר באוניברסיטת הארוורד במסלול למנהל עסקים.

לווין החלה את הקריירה שלה בשנת 1993 במחלקת האוצר בארצות הברית, בממשל הנשיא ביל קלינטון, שם ביצעה מספר תפקידי מנהיגות, ביניהם סגנית עוזר שר הבנקאות והפיננסים עד שנת 2000. בנוסף, עבדה לווין בממשל אובמה, שם שימשה כמנכ"ל המועצה הלאומית בבית הלבן. משנת 2001 ועד 2003 הייתה ראש צוות ללארי סאמרס, נשיא אוניברסיטת הארוורד. בשנים 2006–2008 הייתה ראש ניהול מוצר בחברת "Revolution Money". מ-2009 עד 2010 שימשה כראש המטה של המועצה הכלכלית הלאומית, וכן כעוזרת אישית של הנשיא למדיניות כלכלית. בשנים 2010–2014 לווין עבדה בפייסבוק, שם שימשה כסגנית לנשיא החברה למדיניות ציבורית עולמית .

החל משנת 2014, מארן היא סמנכ"לית תפעול ראשית של חברת אינסטגרם, היא אחראית על הרחבת פעילות החברה באופן גלובלי ומפקחת על הפעילות העסקית של אינסטגרם, כולל שיווק, שיתופיות, פיתוח עסקי, תקשורת, גיוס ומשאבי אנוש.

== תרומתה להעצמה נשית ==
לווין היא חברה בצוות המנהלים של ארגון "Lean In", ארגון ללא רווח להעצמה נשית שהוקם על ידי שריל סנדברג. בנוסף, היא לוקחת חלק בצוות המנהלים של Chegg וכן עומדת בראש ארגון Women for Women International .

== קישורים חיצוניים ==

* [http://www.elleuk.com/life-and-culture/news/a29358/meet-the-trailblazers-karlie-kloss-meets-marne-levine/ Meet The Trailblazers: Karlie Kloss Meets Marne Levine] 
* [https://www.bloomberg.com/features/2016-how-did-i-get-here/marne-levine.html Marne Levine - bloomberg] 
* [https://www.alumni.hbs.edu/campaign/making-a-difference/Pages/individual-spotlights.aspx?num=4449-Marne-Levine-MBA2005&cindex=5 Seizing opportunities as they come] 
* [http://www.thecrimson.com/article/2016/10/20/marne-levine/ 15 Minutes with Marne Levine] 
*[http://www.nytimes.com/2003/06/22/style/weddings-celebrations-marne-levine-philip-deutch.html Marne Lynn Levine] באתר הניו יורק טיימס 

קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:מנהלות אמריקאיות
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:בוגרות אוניברסיטת מיאמי
קטגוריה:בוגרי אוניברסיטת מיאמי
קטגוריה:בוגרות בית הספר לעסקים של הרווארד
קטגוריה:בוגרי בית הספר לעסקים של הרווארד
קטגוריה:חברי ועד השלישייה
קטגוריה:זוכות פרס 100 נשים (BBC)
קטגוריה:סמנכ"ליות תפעול אמריקאיות
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
1040-1049 לפנה"ס

שימו לב: ערך זה מכיל אירועים מן השנים 1049 - 1040 לפני הספירה

== אירועים ומגמות ==
* 1048 לפנה"ס - מדון מלך אתונה מת לאחר שלטון שנמשך כ-20 שנים. הוא מוחלף על ידי בנו, אכאסטוס.
* 1046 לפנה"ס - מתרחש קרב מויה, המלך וו משושלת ג'ואו מדיח את המלך ג'או משושלת שאנג. שושלת ג'ואו עתידה לשלוט בסין עד המאה השלישית לפנה"ס, יותר מ-800 שנים.
* 1044 לפנה"ס - מותו של סמנדס הראשון מלך מצרים. הוא מוחלף על ידי שני יורשי העצר שלו, פסוסנס הראשון ואמנמניסו.
* 1040 לפנה"ס - נולד דוד מלך ישראל.
* שאול מולך על ישראל.

== אנשים משמעותיים ==
*שאול מלך ישראל.
*וו משושלת ג'ואו, מלך סין.

*
קטגוריה:המאה ה-11 לפנה"ס
טרודי מאקאי

טרודי מאקאי (באנגלית: Trudy Mackay; נולדה ב-10 בספטמבר 1952) היא מדענית קנדית-אמריקאית בתחום הגנטיקה של תכונות מורכבות, זוכת פרס וולף לחקלאות לשנת 2016 עבור "מחקר חלוצי בתחום הארכיטקטורה הגנטית של תכונות מורכבות, ועבור גילוי עקרונות בסיסיים בגנטיקה כמותית עם השלכות רחבות למחקר ולמעשה החקלאי".

==קורות חייה==

מאקאי נולדה במונקטון שבניו ברנזוויק, קנדה. טרודי מאקאי למדה לתואר ראשון (1974) ושני (1976), שניהם בביולוגיה באוניברסיטת דלהאוזי (Dalhousie) שבנובה סקוטיה, קנדה. היא חיה בקנדה עד סיום לימודיה באוניברסיטה בשנת 1976. בהמשך חיה כ-10 שנים בסקוטלנד שם למדה לדוקטורט בגנטיקה באוניברסיטת אדינבורו (1979) בה גם המשיכה כחוקרת.

לאחר מכן חזרה לאוניברסיטת דלהאוזי לפוסט-דוקטורט. ב-1987 עברה לראלי בקרוליינה הצפונית, וקיבלה מינוי של פרופסור באוניברסיטת צפון קרוליינה. באוקטובר 2017 עברה לאוניברסיטת קלמסון בקרוליינה הדרומית שם היא מנהלת המרכז לגנטיקה של האדם ופרופסור לגנטיקה וביו כימיה .

תחום המחקר של מאקאי הוא גנטיקה של תכונות מורכבות, תכונות שבהן אין התאמה פשוטה בין הגנוטיפ והפנוטיפ. תכונות אלו מושפעות ממספר רב של גנים וכל אחד תורם רק מעט לשונות הביטוי של התכונה וזאת בנוסף להשפעת גורמי הסביבה. מאקאי מתרכזת במחקר גנטי של תכונות מורכבות שיש להן השלכות על בריאות האדם.

את המחקרים שלה היא עושה על הגנטיקה של זבוב הדרוזופילה (המכונה "זבוב הפירות"). לשם כך הקימה מעבדה שבה מגדלים וחוקרים קרוב למיליון זבובים בכל שנה. יוצרים מוטציות מכוונות ב-DNA על מנת לבחון כיצד שילובים שונים של גנטיקה וגורמי סביבה משפיעים על תכונות כמו אורך חיים וחסינות בפני מחלות.

הישג בולט של מחקריה הוא קטלוג של הגנום השלם של 200 סוגים שונים של זבובי פירות, קטלוג שפורסם ב-2012.

נשואה לרוברט אנהולט, גנטיקאי אף הוא.

==פרסומים==
למאקאי 252 מאמרים ועוד 359 פרסומים אחרים.

==תפקידים וכיבודים==
* זוכת מדליית החברה האמריקאית לגנטיקה (Genetics Society of America - 2004).
* עמיתת החברה המלכותית - 2006
* חברת האקדמיה הלאומית למדעים של ארצות הברית -2010.
* זוכת פרס וולף לחקלאות - 2016
*עמיתת החברה הפילוסופית האמריקאית - 2021<ref></ref>

==קישורים חיצוניים==

* [http://www.newsobserver.com/news/local/counties/wake-county/article58863923.html], כתבה על מאקאי בעיתון The News&Observer מ-6 בפברואר 2016
* [https://www.youtube.com/watch?v=sSBqQ5oeOCg טרודי מאקאי מדברת על חייה ומחקריה] 
* [https://web.archive.org/web/20080423150456/http://www.cals.ncsu.edu/genetics/mackay/mackay.html דף הבית של מאקאי] 
* [http://www.wolffund.org.il/index.php?dir=site&page=winners&cs=863 טרודי מאקאי באתר של קרן וולף]

== הערות שוליים ==

קטגוריה:בוגרות אוניברסיטאות ומכללות בקנדה
קטגוריה:בוגרי אוניברסיטאות ומכללות בקנדה
קטגוריה:בוגרות אוניברסיטת אדינבורו
קטגוריה:בוגרי אוניברסיטת אדינבורו
קטגוריה:עמיתות החברה המלכותית
קטגוריה:עמיתים זרים בחברה המלכותית
קטגוריה:קנדים חברי האקדמיה הלאומית למדעים של ארצות הברית
קטגוריה:זוכות פרס וולף
קטגוריה:זוכי פרס וולף
קטגוריה:זוכי פרס וולף לחקלאות
קטגוריה:ביולוגיות קנדיות
קטגוריה:ביולוגיות אמריקאיות
קטגוריה:ביולוגים אמריקאים
קטגוריה:גנטיקאיות אמריקאיות
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
תחנת שאול המלך

תחנת שאול המלך היא תחנת רכבת קלה תת-קרקעית מתחת לדרך בגין, מדרום לשדרות שאול המלך ובניצב לרחוב מוזס בתל אביב. התחנה נבנתה כחלק מהקו האדום של הדנקל.

==מבנה התחנה== 
קומת הכרטוס בתחנה, יולי [[2022]]
"בית ידיעות אחרונות", שנהרס בשנת 2017. במיקום זה נבנתה הכניסה הדרומית לתחנה.
התחנה נבנתה בעומק של 27 מטר ומשתרעת לאורך של כ-150 מטר מתחת לדרך בגין. רוחב רציפי התחנה 10 מטר ושטח התחנה 3,139 מטר רבוע. הצפי לכמות הנוסעים היומית הוא כ-19,000. לתחנה שתי כניסות, כניסה צפונית הממוקמת סמוך למפגש הרחובות שדרות שאול המלך ודרך בגין, כניסה זו תחובר לבית החולים איכילוב במנהרה תת-קרקעית להולכי רגל באורך של כ-200 מטר. כניסה דרומית לתחנה ממוקמת סמוך למקום בו שכן "בית ידיעות אחרונות", עד שנהרס בשנת 2017. כניסה זו תתחבר למרכז עזריאלי כחלק מפרויקט ההרחבה שלו. 
{| class="wikitable" style="text-align: center;"
|+
!כניסה
!נגישות
!אתר סמוך
|-
|A
|מעלית, דרגנוע ומדרגות
|מחנה רבין, המרכז הרפואי תל אביב, בית אסיה, מוזיאון תל אביב, בית הדר דפנה
|-
|B
|דרגנוע ומדרגות
|מידטאון תל אביב
|-
|C
|מדרגות
|מרכז עזריאלי, תחנת תל אביב – השלום
|}

==היסטוריה==
במאי 2015 זכו ביחד חברת סולל בונה וחברת CRTG הסינית במכרז לבניית המנהרות והתחנות בחלק המערבי של הקו האדום הכולל גם את תחנת שאול המלך.

ב-3 בדצמבר 2015 החלו העבודות להקמת התחנה והופעלו הסדרי תנועה חדשים במתחם העבודות.

ב-2021 בוצעו בתחנה עבודות הגמרים ובניית הכניסות לתחנה. ב-1 במרץ 2022, נת"ע חשפה לראשונה את התחנה.

ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

== מיקום ==
התחנה ממוקמת על דרך בגין, מדרום לשדרות שאול המלך ובסמוך לרחוב מוזס. התחנה אף ממוקמת בסמוך למגדלי עזריאלי, לקריה ולבית החולים איכילוב, ובעתיד התחנה תחובר למגדלי עזריאלי ובית החולים איכילוב באמצעות מעברים תת-קרקעיים.

==קישורים חיצוניים==

* 
* [http://www.nta.co.il אתר נת"ע] - נתיבי תחבורה עירוניים

== הערות שוליים ==

שאול המלך
קטגוריה:דרך בגין (תל אביב)
קטגוריה:שדרות שאול המלך
שאול המלך
אנדי ויטפילד

אנדי ויטפילד (באנגלית: Andy Whitfield; 17 באוקטובר 1971 – 11 בספטמבר 2011) היה שחקן ולשי. ידוע בזכות תפקידו הראשי בסדרת הטלוויזיה "ספרטקוס: דם וחול", של חברת הכבלים האמריקאית Starz.

== ילדות וקריירה ==
ויטפילד נולד באמליך (Amlwch), אנגלסי, ויילס. למד הנדסה אזרחית ב"אוניברסיטת שפילד האלאם" באנגליה. עבר לגור באוסטרליה ב-1999 על מנת לעבוד בתור מהנדס בחברת Lidcombe, והשתקע בסידני. הופיע במספר סדרות טלוויזיה אוסטרליות, ביניהן: "Opening Up", "All Saints", "The Strip", "Packed to the Rafters" ו"בנות מקלאוד".

בתפקידו הבולט הראשון השתתף ויטפילד בסרט "גבריאל", סרט אוסטרלי העוסק בעל-טבעי. בנוסף, כיכב ב-2010 בסדרת הטלוויזיה "ספרטקוס: דם וחול", אשר צולמה בניו זילנד. הסרט מציג גרסה היסטורית של ספרטקוס, אף על פי שבסיפור זה ספרטקוס הוא חייל מגויס הנידון למוות אשר מביס את כל ארבעת התליינים שלו ובכך מזוכה מעונש המוות והופך לגלדיאטור. ספרטקוס האמיתי, כמו זה שבגרסה הבדיונית, הוביל מרד נגד הרומאים (במלחמת כנועים השלישית). ויטפילד גם הופיע במותחן אוסטרלי "The Clinic" (המרפאה) וכיכב יחד עם Tabrett Bethell (מ אגדת המחפש: תהילה) אשר צולם ב-Deniliquin.

== חייו האישיים ==
ויטפילד פגש את וושתי בלונדון. הזוג עבר לסידני ונישא בשנת 2001. לזוג נולדו שני ילדים משותפים.

במרץ 2010 אובחן ויטפילד עם לימפומה שאינה הודג'קין והחל בטיפול מיידי בניו זילנד. הדבר עיכב את הפקת העונה השנייה של "ספרטקוס: נקמה". בזמן ההמתנה להחלמתו של ויטפילד, הרשת יצרה סדרת-פריקוול לספרטקוס, בעלת 6 חלקים- ספרטקוס: אלי הזירה (Spartacus: Gods of the Arena). עם קטע קריינות קצר של השחקן. על אף שיצא בהצהרה כי ניצח את מחלת הסרטן ביוני 2010, בדיקה שגרתית בספטמבר 2010 גילתה חזרה של המחלה וויטפילד נאלץ לעזוב את התפקיד. Starz ליהקה מחדש את השחקן האוסטרלי ליאם מקנטייר כיורשו של ויטפילד כספרטקוס.

ויטפילד הלך לעולמו כתוצאה מלימפומה שאינה הודג'קין בסידני, אוסטרליה ב-11 בספטמבר 2011, כ-18 חודשים לאחר שאובחן לראשונה.

== פילמוגרפיה ==
{| class="wikitable sortable plainrowheaders" 
|+ קולנוע
! scope="col" | שנה
! scope="col" | כותרת
! scope="col" | התפקיד
|-
| align="center" | 2007
! scope="row" | גבריאל
| גבריאל
|-
| align="center" | 2010
! scope="row" | המרפאה
| קמרון מרשל
|}
{| class="wikitable sortable plainrowheaders"
|+ טלוויזיה
! scope="col" | שנה
! scope="col" | כותרת
! scope="col" | התפקיד
! class="unsortable" scope="col" | הערות
|-
| align="center" | 2004
! scope="row" | כל הקדושים
| מתיו פרקס 
| "פותח" (עונה 2, פרק 7)
|-
| align="center" | 2008
! scope="row" | הרצועה
| צ'רלי פלמר
| פרקים 2 ו-7.
|-
| align="center" | 2008
! scope="row" | מלא וגדוש
| ניק לי
| "התכנון" (עונה 1, פרק 10)
|-
| align="center" | 2008
! scope="row" | בנות מקלאוד
| ברט סמואלס 
| "להסתתר" (עונה 8, פרק 4)
|-
| align="center" | 2010
! scope="row" | ספרטקוס: דם וחול
| ספרטקוס
| התפקיד הראשי, 13 פרקים
|-
| align="center" | 2011
! scope="row" | ספרטקוס: אלוהי הזירה
| ספרטקוס (קול בלבד, קרדיט)
| "הסוף המר" (פרק 6)
|}

== קישורים חיצוניים ==

* 

== הערות שוליים ==

קטגוריה:שחקני קולנוע וטלוויזיה ולשים
קטגוריה:בריטים שנולדו ב-1971
קטגוריה:בריטים שנפטרו ב-2011
פלודן

פְלוֹדְנִי (בהונגרית: Flódni) או (ביידיש: פְלוּדֶן) היא עוגת שכבות מסורתית לחג פורים וגם לחנוכה מהמטבח היהודי-הונגרי והמזרח אירופי, שמקורה לא ידוע, ייתכן בגליציה, ומשם הגיע המתכון להונגריה עם נדידת יהודי גליציה לתוך ממלכת הונגריה בעת האימפריה האוסטרית או האימפריה האוסטרו-הונגרית וכן לרומניה, לפולין ולאוקראינה. מקורה של העוגה הקרואטית גיבניצה כנראה מהפלודני. בגביניצה שיכבת הריבה בפלודי מוחלפת בשיכבת גבינת קווארק. 

==קישורים חיצוניים==

* 
* יונית נפתלי, [http://www.mako.co.il/food-recipes/recipes_column-cakes/Recipe-696c78409e1df11004.htm פלודני לפורים], באתר mako, 4 במרץ 2009
* 
* 

קטגוריה:מאכלי פורים
קטגוריה:מאכלי חנוכה
קטגוריה:עוגות
קטגוריה:עוגיות
קטגוריה:המטבח האשכנזי
קטגוריה:המטבח הישראלי
קטגוריה:המטבח ההונגרי
אנג'לינה (בית קפה)

מבט על בית הקפה
סופלה ערמונים
אנג'לינה (בצרפתית: Angelina-salon de thé) הוא בית קפה ומסעדה הממוקם ברחוב ריבולי מס' 226 ברובע הראשון של פריז, צרפת.
בית הקפה ידוע בעיקר בשל משקה השוקולד הסמיך במיוחד המעוטר בקצפת, ובעוגות המוגשות בו (בייחוד ה-סופלה ערמונים, ועוגת סנט אונורה).

==היסטוריה==
בית הקפה נוסד בשנת 1903 על ידי הקונדיטור אנטואן רומפלמאייר (Antoine Rumpelmayer) ועוצב בסגנון הבל אפוק.
בתחילת דרכו נקרא בית הקפה על שמו של המייסד אולם לאחר מכן שינה אותו על שמה של כלתו. לאחר מותו בשנת 1914 המשיכו בנו רנה וכלתו אנג'לינה בהפעלת המקום תוך הרחבת מבחר המאפים המוצע ללקוחות. קפה אנג'לינה הפך למקום מפגש מועדף על אנשי החברה הגבוהה בפאריס ובין לקוחותיו הקבועים נמנו מרסל פרוסט וקוקו שאנל. 
בשנת 1980 צולמו בבית הקפה מספר סצנות מהסרט "לה בוהם 2" בכיכובה של סופי מרסו.

==פעילות==
במשך השנים התרחב היצע המזון בבית הקפה והוא החל להציע גם תפריט מסעדות רגיל וארוחות מלאות לבוקר, צהריים וערב. בני משפחת רומפלמאייר המשיכו להחזיק בבעלות על המקום עד לשנת 1963. בשנת 2005 נמכרה הבעלות שוב ל"קבוצת ברטראנד"-רשת מזון מהיר.

בפריס פועלים שבעה סניפים ונקודות מכירה תחת המותג אנג'לינה: בכתובת המקורית שמול גני טילרי, בגלרי לפאייט בשדרות האוסמאן, בקניון "ארמון הקונגרס", שני אתרים בארמון ורסאי, במוזיאון לוקסמבורג, וברחוב באק.
בנוסף לאלה נפתחו סניפים נוספים של בית הקפה במזרח התיכון ובמזרח הרחוק.

==קישורים חיצוניים==

* 
* [https://web.archive.org/web/20151003025637/http://www.angelina-paris.fr/upload/communiques/documents/ANGE-110-ANS-DP-09_13.pdf סיפורו של קפה אנג'לינה (בצרפתית)]
קטגוריה:פריז: בתי קפה
קטגוריה:הרובע הראשון של פריז
אליפות גרמניה בכדורגל 1929

אליפות גרמניה בכדורגל 1929 הייתה העונה ה-22 של התחרות. 

בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. 

למשחק הגמר הגיעו אגודת ספורט פירט והרטה ברלין. להרטה ברלין זה היה הפסד רביעי ברציפות במשחק הגמר. לאגודת ספורט פירט זה היה הניצחון השלישי והאחרון בתולדות המועדון. 

==ארגון האליפות==
לתחרות העפילו מנצחות תחרויות אזוריות: 
{|style="border:1px solid #bbb;background:#fff;" cellpadding="5" cellspacing="2" width="60%"
|-style="background:#ccc;font-weight:bold" 
! מועדון || תחרות
|- 
| פ.צ. קניגסברג||מנצחת אליפות הבלטית 
|-style="background:#ddd" 
| טיטניה שטטין|| סגנית מנצחת אליפות הבלטית 
|-
| פרוסיה הינדנבורג||מנצחת אליפות דרום-מזרח גרמניה 
|-style="background:#ddd"
| ברסלאו 08 || סגנית אליפות דרום-מזרח גרמניה 
|- 
| הרטה ברלין||מנצחת אליפות ברנדנבורג 
|-style="background:#ddd"
| טניס בורוסיה ברלין||סגנית אליפות ברנדנבורג 
|-
| דרזדנר ||אליפות מרכז גרמניה 
|-style="background:#ddd"
| ואקר לייפציג||סגנית אליפות מרכז גרמניה
|-
| המבורג ||אליפות צפון גרמניה 
|-style="background:#ddd"
|הולשטיין קיל||סגנית אליפות צפון גרמניה
|-
| שאלקה 04||אלופת מערב גרמניה 
|-style="background:#ddd" 
|דיסבורג|||סגנית אלופת מערב גרמניה
|-
| פורטונה דיסלדורף|| נציגה שלישית של מערב גרמניה
|-style="background:#ddd" 
| נירנברג||אלופת דרום גרמניה 
|-
| ביירן מינכן || סגנית אלופת דרום גרמניה 
|-style="background:#ddd" 
|אגודת ספורט פירט||נציגה שלישית של דרום גרמניה
|}

המשחקים נערכו בשיטת נוק-אאוט (מפגש יחיד בין הקבוצות).

==מהלך התחרות==

==משחק הגמר==

==כדורגלנים מצטיינים==
יוהנס סובק מהרטה ברלין כבש 6 שערים ובכך זכה בתואר מלך השערים. 

==קישורים חיצוניים==
* [http://www.rsssf.com/tablesd/duithistpre45.html#29 נתונים מפורטים מאתר rsssf]
* [https://web.archive.org/web/20200218030658/https://www.weltfussball.de/ נתונים מאתר weltfussball]

גרמניה
קטגוריה:עונות באליפות גרמניה בכדורגל
קטגוריה:1929 בגרמניה
לאוני גרנדל

לאוני גְרֶנְדָל (בדנית: Launy Grøndahl 30 ביוני 1886 - 21 בינואר 1960) היה מלחין ומנצח דני.

גרנדל למד נגינה בכינור מגיל שמונה. ראשית הקריירה שלו כמוזיקאי מקצועי הייתה ככנר בתזמורת של תיאטרון הקזינו בקופנהגן, בגיל שלוש-עשרה.

במשך תקופה ארוכה (1956-1925) כיהן גרנדל כמנצח הבית של התזמורת הסימפונית הלאומית של דנמרק, התזמורת היוקרתית ביותר של דנמרק.

==יצירות חשובות ==
בין יצירותיו הראשונות סימפוניה, יצירות להרכבי כלי מיתר קטנים וקונצ'רטו לכינור.

גרנדל נודע ביותר בקונצ'רטו שלו לטרומבון, שנכתב בשנת 1924, כשגרנדל שהה באיטליה. נראה שהקונצ'רטו נכתב לנגני הטרומבון של תזמורת תיאטרון הקזינו בקופנהגן, הודות לתקן הגבוה של נגינתם.
 
גרנדל זכור גם בהקלטותיו החלוציות לסימפוניות של עמיתו הדני קרל נילסן והפרטיטורה המקורית שלו לסרט האילם הקלאסי 
Häxan של בנימין כריסטנסן.

== קישורים חיצוניים ==
* [http://www.epdlp.com/compclasico.php?id=1021 ביוגרפיה של מלחין קלאסי] 

==קישורים חיצוניים==

==הערות שוליים==

קטגוריה:מלחינים דנים
קטגוריה:מנצחים דנים
קטגוריה:מוזיקאים דנים
קטגוריה:דנים שנולדו ב-1886
קטגוריה:דנים שנפטרו ב-1960
קווינסי פרומס

קווינסי אנטון פרומס (בהולנדית: Quincy Anton Promes; נולד ב-4 בינואר 1992 באמסטרדם, הולנד) הוא כדורגלן הולנדי המשחק בעמדת הקיצוני בספרטק מוסקבה.

הוא השחקן הזר עם מירב השערים בתולדות ספרטק מוסקבה, גם מדורג במקום הראשון בתולדות ספרטק במספר שערים באליפות רוסיה. כדורגלן השנה ברוסיה לשנת 2017, ומלך השערים באליפות רוסיה בעונת 2017/18. הוא אחד מששת המבקיעים הטובים ביותר באליפות רוסיה בהיסטוריה של הטורניר. שיאן בקרב השחקנים מהולנד בהיסטוריה של אליפויות רוסיה במשחקים (171 שערים). מלך השערים בתולדות אליפות רוסיה בקרב שחקנים זרים עם 86 שערים.

==קריירת מועדונים==
פרומס ערך את הופעת הבכורה שלו בליגה ההולנדית במדי טוונטה ב-11 באפריל 2012 כשנכנס כמחליף בדקה ה-81 בתיקו 2-2 נגד א.ז. אלקמאר.

ב-31 ביולי הושאל פרומס לגו אהד איגלס מליגת המשנה לעונת 2012/13. בסוף אותה עונה פרומס היה השלישי בקבוצתו מבחינת בכמות השערים שכבש, עם 13 שערים ונחשב לכישרון הגדול ביותר של הליגה. במבחני פלייאוף העלייה, פרומס הבקיע צמד נגד דורדרכט, שהספיק להעלות אותה לסיבוב השני במבחנים לאחר תוצאת 3–6 בסיכום. הקבוצה הצליחה להבטיח את מקומה בליגה הבכירה בהולנד לאחר 18 שנות היעדרות.

ב-8 באוגוסט 2014 פרומס נמכר לספרטק מוסקבה הרוסית בעבור סכום המשוער ב-15 מיליון אירו.

ב-31 באוגוסט 2018 עבר לסביליה תמורת 21 מיליון אירו. כעבור יומיים פרומס ערך את הבכור שלו בליגה הספרדית במדי סביליה, בדרבי העירוני נגד ריאל בטיס בו סביליה הפסידה 1:0.

ב-24 ביוני 2019 חתם פרומס באייאקס לחמש שנים עבור 15.7 מיליון אירו. עם זאת ב־2021 כבר חזר לספרטק מוסקבה הרוסית.

==חיים אישיים==
בדצמבר 2020 פרומס נעצר בחשד לדקירת קרוב משפחתו. בנובמבר 2021 פורסם כי פרומס צפוי להיות מואשם בניסיון רצח בן דודו.

ב-14 בפברואר 2024 פורסם שקווינסי פרומס נידון ל-6 שנות מאסר על ידי בית המשפט של אמסטרדם בגין מעורבותו בייבוא שני משלוחי סמים לנמל אנטוורפן. בעקבות זאת, הוא נעצר על ידי משטרת דובאי, כשהיה בדרכו לרוסיה עם קבוצתו, ספרטק, לאחר סיום מחנה האימונים.

==תארים==
====קבוצתיים====
;ספרטק מוסקבה
*אליפות רוסיה: 2017
*הסופר קאפ הרוסי: 2017/2018
* גביע רוסי: 2021/2022

;אייאקס
*ליגת העל ההולנדית: 2020/21
*הסופרקאפ ההולנדי: 2019

;אישיים
*כדורגלן העונה ברוסיה: 2017
*כדורגלן העונה ברוסיה: 2017
*מלך השערים של ליגת העל הרוסית בכדורגל: 2017/2018

==קישורים חיצוניים==

==הערות שוליים==

קטגוריה:חלוצי כדורגל הולנדים
קטגוריה:כדורגלנים הולנדים
קטגוריה:כדורגלני טוונטה
קטגוריה:כדורגלני גו אהד איגלס
קטגוריה:כדורגלני ספרטק מוסקבה
קטגוריה:כדורגלני סביליה
קטגוריה:כדורגלני אייאקס
קטגוריה:כדורגלני נבחרת הולנד
קטגוריה:אמסטרדם: כדורגלנים
קטגוריה:הולנדים ממוצא סורינאמי
קטגוריה:כדורגלני יורו 2020
קטגוריה:הולנדים שנולדו ב-1992
נמל התעופה הלאומי מינסק

נמל התעופה הלאומי מינסק (בבלארוסית: Нацыянальны аэрапорт Мінск, ברוסית: Национальный аэропорт Минск) הוא נמל תעופה בינלאומי השוכן כ-42 ק"מ צפונית מזרחית למינסק בירת בלארוס. נמל התעופה מהווה בסיס פעולה מרכזי לחברת הדגל הבלארוסית, בלאביה.

נמל התעופה שוכן בתוך מחוז מינסק אך מבחינה מנהלית הוא מובלעת השייכת לרובע קסטריצ'ניצקי של העיר מינסק.

==היסטוריה==
בניינו החל ב-1977 ושנתיים לאחר מכן הושלם מסלול ההמראה. ב-1982 נפתח נמל התעופה לפעילות: ב-1983 לטיסות פנים סדירות, ולטיסות בינלאומיות ב-1989. 

כיום משמשים שערים 1 ו-2 מיועדים לטיסות פנימיות בבלארוס, לטיסות לרוסיה וליעדים במדינות יוצאות חבר המדינות. שערים 3 (VIP), 5, 4 ו-6 הם שערי היציאה ליעדים הבינלאומיים.<ref></ref>

ב-1990 עברו דרכו 2.2 מיליון נוסעים, נתון שהיווה שיא. התפרקות ברית המועצות ב-1991 והמשבר הכלכלי שפקד את כלכלת בלארוס בשנים שלאחר מכן הובילה לירידה בכמות הנוסעים שהגיעה לשיא שלילי של 400,000 נוסעים בלבד בשנת 2000. שנת 2008 הייתה נקודת מפנה כאשר שוב עברו בנמל התעופה מיליון נוסעים.

==קישורים חיצוניים==

* 

==הערות שוליים==

קטגוריה:בלארוס: תחבורה
קטגוריה:מינסק
מינסק
קטגוריה:ברית המועצות: שדות תעופה
מוגנס ולדייק

מוֹגֶנְס וֶלְדַיְיק (בדנית: Mogens Wöldike 5 ביולי 1897 - 20 באוקטובר 1988) היה מנצח תזמורת ומקהלה, נגן עוגב וחוקר, שנודע בפרשנותו למוזיקת בארוק ולמוזיקה מן התקופה הקלאסית. חתנו היה חוקר היידן ינס פטר לרסן.

ולדייק נולד בקופנהגן. הוא למד אצל קרל נילסן ותומאס לאוב וסיים את לימודיו באוניברסיטת קופנהגן בשנת 1920. הוא היה נגן עוגב בכנסיית מרין בשנת 1924 ובכנסייה של ארמון כריסטיאנסבורג משנת 1931; בשנים 1959 עד 1972 היה נגן עוגב בקתדרלה של קופנהגן.

אחרי מלחמת העולם השנייה ניצח על תזמורת רדיו שוודיה ובין 1950 ל-1967 עבד בקביעות עם התזמורת הסימפונית הלאומית של דנמרק.

ולדייק חיבר קבצים של כוראלים לעוגב, שיצאו לאור בשנים 1943, 1960 ו-1972. הוא ייסד את מקהלת הנערים של קופנהגן.

ולדייק הוא חתן פרס לאוני סונינג למוזיקה לשנת 1976, פרס המוזיקה היוקרתי ביותר בדנמרק.

== רשימת הקלטות חלקית ==
* יצירות מופת במוזיקה לפני 1750: אגודת היידן, LP HSE 9039
* האורטוריה שאול של הנדל 
* מתאוס פסיון של באך
* מיסה בעתות מלחמה (Missa in tempore belli) של יוזף היידן
* כמה מן הסימפוניות של יוזף היידן
* קונצ'רטי ויצירות מקהלתיות של קרל נילסן

== קישורים חיצוניים ==

<div class="mw-content-ltr">
* [https://web.archive.org/web/20071019034920/http://www.sonningmusik.dk/cms/view/index.asp?ipageid=29 Mogens Wöldike] at the Léonie Sonning Music Foundation
</div>

קטגוריה:מנצחים דנים
קטגוריה:מלחינים דנים
קטגוריה:נגני עוגב
קטגוריה:זוכי פרס לאוני סונינג למוזיקה
קטגוריה:ילידי 1897

קטגוריה:נפטרים ב-1988
חטיפת פסקגאולה

כביש 90 שחוצה את דרום-מזרח המדינה ועובר ליד פסקגאולה מיסיסיפי

חטיפת פסקגאולה היה אירוע של חטיפה בידי חוצנים שהתרחש לכאורה בשנת 1973 ובו נחטפו צ'ארלס היקסון וקלווין פרקר בעיר פסקגאולה שבמיסיסיפי, ארצות הברית. התקרית זכתה לסיקור תקשורתי נרחב.

==סיפור החטיפה==
בערב ה-11 באוקטובר 1973, שני עמיתים לעבודה בשם צ'ארלס היקסון (בן 42) וקלווין פרקר (בן 19), דגו על גדות נהר פסקגאולה במיסיסיפי. הם סיפרו לשריף של מחוז ג'קסון שבאמצע הדיג הם שמעו מעין קולות של זמזום או שריקה, ולאחר מכן הבחינו בצמד אורות כחולים מהבהבים ובעצם בלתי מזוהה אליפטי ברוחב של 9–12 מטרים ובגובה של 2.5–3 מטרים. פרקר והיקסון סיפרו שהם היו "משותקים אך בהכרה", בעוד ששלושה "יצורים" העלו אותם לסיפון העב"ם, ביצעו בהם בדיקות שונות ולבסוף שחררו אותם.

==פרסום התקרית==
בתוך ימים, צוותי עיתונות וחדשות נהרו לעיירה כדי לסקר את האירוע. העב"מולוגים ג'יימס הרדר וג'י אלן היינק ראיינו את שני החטופים. הרדר ראיין אותם תחת היפנוזה והגיע למסקנה שהם חוו "תופעה על טבעית חוצנית", בעוד שהיינק הסיק שהם עברו "חוויה טראומטית וממשית מאוד". היקסון הופיע לאחר מכן בתוכנית אירוח וסיפר החטיפה שלו, וכן כתב ספר ובו פרסם את התקרית לפרטי פרטים. הוא אף טען שפגש חייזרים פעם נוספת בשנת 1974 ושהחייזרים אמרו לו שכוונתם לשלום. מספר שנים לאחר החטיפה פרקר הקים חברה שמטרתה לחקור ולהפיק תוכניות טלוויזיה לגבי חייזרים ועצמים בלתי מזוהים. צ'ארלס היקסון נפטר ב-9 בספטמבר 2011 בגיל 80,
ופרקר נפטר בשנת 2023,בגיל 69.

==ספקות על התקרית==
עיתונאי וספקן בשם פיליפ ג'יי. קלאס מצא "פערים" בסיפורו של היקסון. היקסון עבר בדיקת פוליגרף ונמצא דובר אמת, אך קלאס ייחס את תוצאות הבדיקה לכך שהיקסון פשוט "האמין" לסיפורו האישי וכן שהמבחן נערך על ידי חוקר פוליגרף שאינו מנוסה דיו. בנוסף, היקסון סירב לעבור בדיקת פוליגרף נוספת והדבר הוביל את קלאס לקבוע שמדובר במתיחה. ספקן נוסף בשם ג'ו ניקל כתב שהתנהגותו של היקסון הייתה "מעוררת חשד" וכן שהוא שינה או ערך את סיפור החטיפה כאשר התראיין בתוכניות אירוח. ניקל הוסיף וטען שהיקסון כפי הנראה "פינטז" על חטיפה בעת שעבר ממצב של שינה למצב של ערות ושפרקר הצטרף אליו במתן עדות במשרד השריף מתוך בשנת 2018 התגלתה הקלטה שחיזקה את הדעה שמשהו באמת אירע להיקסון ופרקר.
החוקר שחקר את השנים,השתיל בלי ידיעתם מכשיר הקלטה בחדר בו הם נחקרו,כאשר השניים יצאו להפסקה מהחקירה.
ובהקלטה נשמעו דברים,המחזקים את ההשערה,שמשהו אכן אירע לשניים,בין היתר נשמע היקסון שאומר לפרקר,"האם אתה חושב שאנשים יאמינו למה שקרה לנו?".

==ראו גם==
* חטיפתו של אנטוניו וילאס בואס (ברזיל)
* חטיפתם של בטי ובארני היל (ארצות הברית)
* חטיפתו של טרוויס וולטון (ארצות הברית)

קטגוריה:עצמים בלתי מזוהים
קטגוריה:מיסיסיפי: היסטוריה
קטגוריה:1973 בארצות הברית
רוברטה פינוטי

מקבילה האמריקאי אשטון קרטר, 2015]]
רוברטה פינוטי (באיטלקית: Roberta Pinotti; נולדה ב-20 במאי 1961) היא פוליטיקאית איטלקייה, חברת המפלגה הדמוקרטית, שכיהנה כשרת ההגנה של איטליה מ-2014 עד יוני 2018. היא מכהנת כיום בתפקיד חברת הסנאט, והיא האישה הראשונה שמונתה לשרת הגנה באיטליה.

== ביוגרפיה ==
רוברטה פינוטי נולדה ב-20 במאי 1961 בגנואה. יש לה תואר ראשון בספרות מודרנית והיא הייתה מורה בבית ספר תיכון. החיים הפוליטיים שלה התחילו בבחירות למועצת מחוז סאמפירדרנה. לאחר מכן התמנתה ליועצת בית הספר ומדיניות הנוער והחברה של פרובינציית גנואה והמועצה למוסדות החינוך של עיריית גנואה.

פינוטי נבחרה לראשונה לבית הנבחרים של איטליה ב-2001. אחרי חמש שנים הפכה לאישה הראשונה שמילאה את התפקיד של נשיא ועדת הביטחון של הפרלמנט. הייתה שרת ההגנה בממשלת הצללים של וולטר ולטרוני ממאי 2008 עד אפריל 2009. היא מונתה לתפקיד סגנית שר ההגנה בממשלתו של אנריקו לטה ולאחר מכן, ב-21 בפברואר 2014 היא מותה לתפקיד שרת ההגנה של איטליה על ידי מתאו רנצי. היא הושבעה לתפקיד יום לאחר מכן.

באוקטובר 2014 היא ביקרה באיחוד האמירויות הערביות. היא נפגשה עם סגן מפקד הכוחות המזוינים של איחוד האמירויות הערביות, יורש העצר מוחמד בן זאיד אל נהיאן. מטרת הביקור הייתה לחזק את קשרי ההגנה ביחסי החוץ בין איטליה לאיחוד האמירויות הערביות. ב-7 ביולי 2015 היא נועדה עם שר הביטחון הישראלי משה יעלון ברומא. ב-29 בפברואר 2016 היא הגיעה לישראל וערכה ביקור ממלכתי ונועדה עם צמרת המטה הכללי של צה"ל עם שר הביטחון משה יעלון.
בינואר 2016 אמרה כי איטליה ומעצמות המערב מוכנות להילחם בארגון דאעש שבלוב.

בהווה פינוטי היא חברת הסנאט של הרפובליקה. תחילה ייצגה את מחוז ליגוריה בשנים 2008–2018, ומאז היא מייצגת את מחוז פיימונטה.

פינוטי נשואה ויש לה שתי בנות.

== ראו גם ==
* פוליטיקה של איטליה

== קישורים חיצוניים ==

* 

==הערות שוליים==

קטגוריה:שרי ההגנה של איטליה
קטגוריה:שרות הגנה
קטגוריה:חברי בית הנבחרים של איטליה
קטגוריה:חברות בית הנבחרים של איטליה
קטגוריה:פוליטיקאיות איטלקיות
קטגוריה:חברי הסנאט של איטליה
קטגוריה:בוגרות אוניברסיטאות באיטליה
קטגוריה:בוגרי אוניברסיטאות באיטליה
קטגוריה:ילידות 1961
קטגוריה:איטלקים שנולדו ב-1961
רחלה פרארי

רָחֶלָה פֶרָארִי (בסרבית קירילית: Рахела Ферари; 27 באוגוסט 1911, זמון, האימפריה האוסטרו-הונגרית – 12 בפברואר 1994, בלגרד, הרפובליקה הפדרלית של יוגוסלביה) הייתה שחקנית קולנוע ותיאטרון יהודייה יוגוסלבית אשר הופיעה ב-92 סרטי קולנוע.

==קורות חייה==
רחלה פרארי נולדה ב-1911 בזמון בשם בֶּלָה רוֹחֶל פְרָיְנְד למשפחה יהודית מהמעמד הנמוך. ב-1930 החלה בקריירת המשחק בתיאטרון הסרבי הלאומי בנובי סאד. ב-1940 עברה לשחק בתיאטרון לאמנויות בבלגרד. במהלך מלחמת העולם השנייה, לאחר כיבוש יוגוסלביה על ידי גרמניה הנאצית הפסיקה רחלה לשחק ובהמשך נמלטה מאנשי הגסטאפו תוך שהיא מסתתרת במרתפי בניינים של חברים ומכרים, לעיתים תמורת תשלום.

לאחר המלחמה שבה לנובי-סאד ומ-1947 שיחקה בתיאטרון הדרמה של יוגוסלביה. היא נישאה לשחקן היוגוסלבי אלכסנדר סטויקוביץ' ולאחר מותו ב-1972, אימצה את שם הבמה רחלה פרארי.
היא שיחקה במגוון רב של תפקידים בתיאטרון וכן ב-92 סרטים מסוגת הדרמה, הקומדיה והמלודרמה. היא הלכה לעולמה בבלגרד ב-1994 והיא בת 82 שנים, ונקברה בבית העלמין החדש שבעיר.

==קישורים חיצוניים==

* [http://filmovi.com/de/glumci/483.shtml פילמוגרפיה (חלקית)]

==הערות שוליים==

קטגוריה:ילידות 1911
קטגוריה:שחקני קולנוע וטלוויזיה יוגוסלבים
קטגוריה:שחקני תיאטרון יוגוסלבים
קטגוריה:שחקני קולנוע וטלוויזיה יהודים
קטגוריה:שחקני תיאטרון יהודים
קטגוריה:יהודיות יוגוסלביות
קטגוריה:יהודיות סרביות
קטגוריה:יהדות בלגרד: אישים
קטגוריה:נפטרות ב-1994
ולדמאר, מלך שוודיה

ולדמאר בירגרסון (בשוודית: Valdemar Birgersson; 1239 – 26 בדצמבר 1302) היה מלך שוודיה בין השנים 1250 – 1275.

==חייו==
ולדמאר היה בנם של בירגר יארל מבית ביילבו ושל הנסיכה השוודית אינגבורג, בתו של אריק העשירי, מלך שוודיה. במשך 16 השנים הראשונות למלכותו היה זה בירגר יארל שהיה השליט למעשה של שוודיה. בירגר יארל היה למעשה השליט דה פקטו של שוודיה כבר משנת 1248, עוד לפני עלייתו לכס המלכות של ולדמאר, בעת תקופת מלכותו של אריק האחד עשר.

כאשר מת אריק האחד עשר ב-1250 נבחר ולדמאר להיות המלך. גם לאחר הגיעו לגיל בגרות ב-1257, החזיק בירגר יארל בשליטה על הארץ. לאחר מותו של בירגר יארל ב-1266 נכנס ולדמאר לעימות עם אחיו הצעיר, מגנוס, דוכס סדרמנלנד, שחפץ לקבל את כתר המלכות לעצמו.

ב-1260 נשא ולדמאר לאישה את סופיה, בתם הבכורה של אריק הרביעי, מלך דנמרק ושל יוטה מסקסוניה. לוולדמאר הייתה גם מערכת יחסים עם גיסתו, אחות אשתו, יוטה. ב-1272 ביקרה יוטה בשוודיה והייתה לפילגשו של ולדמאר. מרומן זה נולד ב-1273 ילד. בשנה שלאחר מכן הושמה יוטה במנזר, וולדמאר אולץ לעלות לרגל לרומא כדי לבקש את מחילתו של האפיפיור.

לאחר קרב הובה שהתנהל בטיווידין ב-14 ביוני 1275 הודח ולדמאר מכסאו על יד אחיו הצעיר מגנוס. מגנוס זכה לתמיכתם של אחיו אריק ושל אריק החמישי, מלך דנמרק, ששלח לטובת המאבק חיילים דנים. מגנוס הוכתר כמגנוס השלישי.

ב-1277 נפרדה סופיה מוולדמאר ושבה לדנמרק. באותה שנה עלה בידו של ולדמאר להשיג את השליטה על מחוזות ביטאלנד שבחלק הדרומי של שוודיה והוא נקרא דוכס יטאלנד. עם זאת, ב-1278 החזיר מגנוס את השליטה על מחוזות אלו לעצמו. ב-1288 נכלא ולדמאר על ידי המלך מגנוס בטירת נישופינג וחי בנוחות עם פילגשיו בכלאו הנוח.

==קישורים חיצוניים==

* [http://historiska-personer.nu/min-s/p84d28323.html Personakt för Valdemar Birgersson] 
* 
* 

קטגוריה:מלכי שוודיה
קטגוריה:שליטי פינלנד
קטגוריה:ילידי 1239
קטגוריה:נפטרים ב-1302
קורנליוס ראיין

קורנליוס ראיין (באנגלית: Cornelius Ryan; 5 ביוני 1920 - 23 בנובמבר 1974) היה עיתונאי וסופר אירי שנודע בעיקר בגלל כתיבתו הפופולרית של היסטוריה צבאית, בעיקר על קרבות גדולים במלחמת העולם השנייה.

==קורות חיים==
ראיין נולד בדבלין ולמד לנגן בכינור באקדמיה האירית בדבלין.

ב-1940 עבר ללונדון וב-1941 החל לעבוד ככתב צבאי בדיילי טלגרף. הוא תיאר את קרבות האוויר באירופה והשתתף במספר פעולות הפצצה של חיל האוויר השמיני והתשיעי של ארצות הברית. לאחר מכן השתתף ותיאר את קרבות הארמייה השלישית בפיקודו של גנרל ג'ורג' פטון.

לאחר כניעת גרמניה ב-1945 הועבר לחזית האוקיינוס השקט וב-1946 הועבר לירושלים.

ב-1947 עבר לארצות הברית ועבד בשבועון טיים שם כתב על ניסויי הגרעין של ארצות הברית באוקיינוס השקט וגם על קרבות מלחמת העצמאות.

ב-1949 ביקר באזור הנחיתה בנורמנדיה והחליט לכתוב ספר על המערכה בנורמנדי. הוא ערך כ-1000 ראיונות עם לוחמים של בנות הברית, גרמנים ואזרחים צרפתיים. הוא החל לכתוב את הספר ב-1956 והספר יצא לאור בשם היום הארוך ביותר ב-1959 והיה רב-מכר. ראיין גם השתתף בכתיבת התסריט לסרט "היום הארוך ביותר" בשנת 1962.

ב-1966 פרסם את ספרו "הקרב האחרון" על הקרב על ברלין. לאחר עבודת מחקר מקיפה שכללה ראיונות עם לוחמים בריטיים, אמריקאים, רוסים, גרמנים ואזרחים.

בשנותיו האחרונות לקה בסרטן הערמונית, אך הספיק לסיים את ספרו האחרון "גשר אחד רחוק מדי" (1974) על מבצע מרקט גארדן. הספר עובד ב-1977 לסרט מצליח באותו שם בבימויו של ריצ'רד אטנבורו.

שלושה ספרים אלה תורגמו לעברית.

==קישורים חיצוניים==

* 

קטגוריה:היסטוריונים צבאיים
קטגוריה:היסטוריונים של מלחמת העולם השנייה

קטגוריה:אירים שנולדו ב-1920
קטגוריה:אירים שנפטרו ב-1974
אשר פדי

אשר פדי (נולד ב־12 ביוני 1970) הוא מתופף ישראלי.

== ביוגרפיה ==
פדי נולד במגדל העמק ליעיש ואילנה פדידה, שני מבין חמישה אחים ואחיות. במהלך ילדותו המשפחה הפכה למסורתית ופדי ביטא את המוזיקליות שלו בתפילות בבית הכנסת. בגיל 13, קיבל את סט התופים הראשון שלו ומאז החל לעסוק בתיפוף.

פדי החל ללמוד תווים אצל ז'ראר בוחניש במגדל העמק והופיע במסגרת העירונית ובבית הספר. עם סיום שירותו הצבאי, עבר לתל אביב, והחל להופיע בלהקת הקאברים "בושם" בפאבים בתל אביב ובראשון לציון. ארקדי דוכין אשר זיהה את כישרונו המוזיקלי, פנה אליו להשתתף במופע משירי ויסוצקי.

בתחילת הקריירה, פדי ניגן עם לאה שבת, נורית גלרון, דפנה ארמוני ואלון אולארצ'יק. בשנת 1996 החל לנגן עם יהודה פוליקר.
לדבריו תופף במעל 1,200 אלבומים. פדי הקליט לאלבומים של שלום חנוך (2010), המופע המשותף של חנוך עם שלמה ארצי (2011), היהודים (מציאות נפרדת, 1995), שרית חדד (2005), אייל גולן (1996–2016) (למעט האלבום "מציאות אחרת"), מירי מסיקה (2005, 2007), שלמה ארצי (2007, 2012), ליאור נרקיס, קובי פרץ (2008) ושלומי שבת (2010, 2012).

בשנת 1999 נסע פדי לניו יורק להתמחות בסגנונות ג'אז ולאטין ב־Drummers Collective NYC.

בשנת 2008 הופיע פדי בקונצרט האמונה של מרכז פרס לשלום עם הסולן אנדריאה בוצ'לי, והסקסופוניסט דייב קוז.
באוקטובר 2011 הופיע עם אלון אולארצ'יק בפסטיבל האומנויות בטשקנט, אוזבקיסטן.
ביוני 2013 הופיע בקונצרט התקווה בברלין, גרמניה.

במרץ 2016 עברו פדי ומשפחתו להתגורר בלוס אנג'לס, קליפורניה. במקביל להופעות והקלטות עם אמנים אמריקאים, פדי עדיין מקליט ומופיע עם אמנים ישראלים.
בדצמבר 2016 ניגן פדי באיחוד של הצ'רצ'ילים ובסיבוב הופעות עם אלון אולארצ'יק שכלל הופעות בישראל ובארצות הברית. במאי 2018 הפך פדי למתופף הישראלי הראשון שחתם על חסות מטעם חברת המצילות האמריקנית "זילדג'יאן" לצד מתופפים נוספים מהעולם.<ref></ref>

בשיתוף עם אבי יפרח המנגן בגיטרה בס יצר פרויקט מקורי משותף בשם "הפרויקט של אבי יפרח ואשר פדי". האלבום כולל שבעה קטעי נגינה מקוריים בסגנון פיוז'ן שכולם נכתבו והופקו על ידי פדי ויפרח. מלבד פדי (תופים) ויפרח (גיטרה בס), עוד מנגנים באלבום עוז נוי (גיטרות), אבי סינגולדה (גיטרות), עומר קליין (פסנתר), אלעד אדר (קלידים), ניצן עין-הבר (כלי נשיפה), אלי דג'יברי (סקסופון) ואמיר מילשטיין (חליל).

== חיים אישיים ==
פדי נשוי לנופר ואב לשלושה ילדים, בהם המוזיקאי עומר פדי.

== קישורים חיצוניים ==

* 

* [https://web.archive.org/web/20170106071203/http://www.soultonecymbals.com/artist/asher-fedi אשר פדי] באתר Soultone Cymbals
* [https://www.youtube.com/watch?v=NrrZW2Pj0II אשר פדי - Buleria] מתוך "הפרויקט של אבי יפרח ואשר פדי"
* [https://www.youtube.com/watch?v=Vbh635tBDBQ אשר פדי - Old Song] מתוך "הפרויקט של אבי יפרח ואשר פדי"
* [https://www.youtube.com/watch?v=YcFuIiYUV5o טוקבק פרק מס׳ 21 - אשר פדי] באתר YouTube 

== הערות שוליים ==

קטגוריה:מתופפים ישראלים
קטגוריה:מגדל העמק: אישים
קטגוריה:ישראלים שנולדו ב-1970
אינה מארי אריקסן סוריידה

אינה מארי אריקסן סוריידה (בנורווגית: Ine Marie Eriksen Søreide; נולדה ב-2 במאי 1976) היא פוליטיקאית נורווגית שכיהנה כשרת החוץ של נורווגיה מאוקטובר 2017 עד אוקטובר 2021, האישה הראשונה בתפקיד זה. בשנים 2013–2017, כשרת ההגנה. היא הייתה האישה החמישית שכיהנה בתפקיד זה. סוריידה חברת סטורטינג מטעם המפלגה השמרנית הנורווגית מאז שנת 2005.

== ביוגרפיה==
אינה מארי אריקסן סוריידה נולדה ב-2 במאי 1976 במחוז לורנסקוג. הוריה של סוריידה התגרשו כשהייתה צעירה. אביה היא חשמלאי ואמה חייה על קצבת נכות. בשנת 1995 החלה את לימודי המשפטים באוניברסיטת טרומסה. במהלך לימודיה באוניברסיטה היא הצטרפה למפלגה השמרנית והייתה פעילה בפוליטיקה המקומית. בשנת 2000 היא הייתה לחברה במרכז המפלגה השמרנית ובהמשך התמנתה ליושבת ראש ארגון "הצעירים השמרנים של נורווגיה".

סוריידה עבדה במשך תקופה קצרה כמפיקה בערוץ הטלוויזיה "Metropol TV". לאחר סגירתו של הערוץ, סוריידה החלה לעבוד כמתמחה בעריכת דין. ב-2006 נישאה לחבר המפלגה השמרנית, אוסטיין סוריידה.

=== קריירה פוליטית ===
נשיא המדינה ראובן ריבלין במשכן הנשיא, ינואר 2018]]
בבחירות הכלליות שנערכו בנורווגיה ב-2005 נבחרה לראשונה לסטורטינג, הפרלמנט של נורווגיה. עם בחירתה לסטורטינג סוריידה הייתה חברה בוועדת החינוך של הפרלמנט. בשנת 2009 היא נבחרה מחדש לסטורטינג. מ-2009 עד 2013 כיהנה סוריידה כיושבת ראש ועדת החוץ החוץ והביטחון בסטורטינג.

בבחירות הפרלמנטריות שנערכו ב-9 בספטמבר 2013 זכתה המפלגה השמרנית ב-30 מושבים בפרלמנט והייתה למפלגה השנייה בגודלה לאחר מפלגת הלייבור שזכתה ב-64 מושבים. לאחר שארנה סולברג הצליחה להקים את ממשלה, מונתה סוריידה לתפקיד שרת ההגנה. בזמן כהונתה כשרת ההגנה, היא הגדילה את תקציב הביטחון, נרווגיה קנתה נשק אמריקני, צוללות מגרמניה ובנתה בסיסים צבאיים בצפון. בעקבות משבר קרים ב־2014, קראה סוריידה להגביר את מאמצי החימוש של כל מדינות נאט"ו ובמקביל להמשיך את הדיאלוג ושיתוף הפעולה עם רוסיה.

ב-2016 קראה סוריידה לנשיא ארצות הברית הנבחר דונלד טראמפ לאמץ מדיניות ברורה מול רוסיה, זאת לאחר חששה של נורווגיה מפעילותה הצבאית של רוסיה באזור הארקטי.

ביוני 2018, כתב דונלד טראמפ לראשת ממשלת נורווגיה, ארנה סולברג, שנורווגיה היא המדינה היחידה בנאט"ו, הגובלת ברוסיה, שאין לה תוכנית ארוכת טווח להשקיע שני אחוזים מהתמ"ג בהגנה. ביולי, לאחר ועידת נאט"ו, ביקר בנורווגיה, ג'יימס מאטיס, שר ההגנה האמריקאי, נפגש עם סוריידה והדגיש את מקומה החשוב של נורווגיה בברית נאט"ו ובשמירה על הגבול עם רוסיה.

סוריידה מובילה מדיניות ידידותית כלפי האיחוד האירופי ומאז היבחרה לשרת החוץ מקדמת שיתוף פעולה כלכלי וביטחוני עם האיחוד. באוקטובר 2021 סיימה את תפקידה כשרת החוץ. בפברואר 2022

עלה שמה של סוריידה כאחת המועמדות לתפקיד מספר שתיים במפלגה השמרנית, עם פרישתו של יאן תור סננר אולם היא הודיעה שהיא אינה מעוניינת בתפקיד<ref></ref>

== קישורים חיצוניים ==

== הערות שוליים ==

2017 03
קטגוריה:שרי ההגנה של נורווגיה
קטגוריה:פוליטיקאיות נורווגיות
קטגוריה:שרות חוץ
קטגוריה:שרות הגנה
קטגוריה:נורווגיות שנולדו ב-1976
קטגוריה:נורווגים שנולדו ב-1976
מייג'ור גרום

סמליל הקומיקס.
מייג'ור איגור קונסטנטינוביץ' גרום (באנגלית: Майор Игорь Константинович Гром) הוא דמות בדיונית של גיבור-על, המופיע בחוברות הקומיקס ביקום באבל קומיקס. דמותו הופיעה לראשונה בחוברת מייג'ור גרום 1 (Майор Гром #1) מאוקטובר 2012, ונוצרה בידי הכותב יבגני פדוטוב והמאייר ארטיום גברליאנוב.

מייג'ור איגור קונסטנטינוביץ' גרום הוא בלש במשטרת סנקט פטרבורג, החדור באידיאל גבוה לצדק ונלחם בפשע. הוא פועל בעיר סנקט פטרבורג, כשעוזרות לו מספר דמויות משנה כשותפו דמיטרי דובין וגיבורי-על כמחסל השדים, פוריה האדומה ואחרים. שלא כמו גיבורי-על אחרים, הוא אינו ניחן בכוחות-על והוא משתמש בגאונות שלו, בעבודת בילוש, במדע ובטכנולוגיה, באתלטיות, וזריזות, באמנויות לחימה מגוונות ויעילות ובכוח רצון בלתי מתפשר למלחמה בפשע. אויבו הגדול הוא רוצח סדרתי המכונה "רופא המגפה". מייג'ור גרום מסתמך על מוחו, ידע מדעי, כישורים בלשיים ויכולת גופנית. הוא נחשב לאחד הבלשים הטובים ביותר.

דמותו של מייג'ור גרום הופיעה בסדרה בת 50 חוברות קומיקס בשם "מייג'ור גרום" בהן הוא מתואר כבלש במשטרת העיר סנקט פטרבורג שרצה בשנים 2012–2017. החל משנת 2017 רצה סדרת חוברות קומיקס חדשה בשם "איגור גרום" ובה הוא מתואר כבלש פרטי, לאחר שפרש ממשטרת העיר. בסרט הקצר "מייג'ור גרום" משנת 2017 גילם אותו השחקן אלכסנדר גורבאטוב. בסרט "מייג'ור גרום: רופא המגפה" גילם אותו טיכון ג'יזנבסקי.

== אזכור במדיות אחרות ==
===קולנוע וטלוויזיה===
בשנת 2017 הוקרן ברשת האינטרנט ובטלוויזיה הסרט הקצר "מייג'ור גרום", המהווה הכנה להפקת סרט קולנוע באורך מלא, המבוסס על הדמות, בשם "מייג'ור גרום: רופא המגפה".

== קישורים חיצוניים ==
* [https://web.archive.org/web/20170314063019/http://club.bubble.ru/series/ru/7 מייג'ור גרום] באתר הרשמי של חברת באבל קומיקס

== הערות שוליים ==

קטגוריה:דמויות מתוך קומיקס
קטגוריה:באבל קומיקס
מחסל השדים (קומיקס)

מחסל השדים (ברוסית: Бесобой) הוא דמות בדיונית של גיבור-על המופיעה בחוברות הקומיקס ביקום באבל קומיקס. הדמות הופיעה לראשונה בחוברת שמו מחסל השדים #1, חלק 1 (Имя ему Бесобой, ч.1) ב-2 באוקטובר 2014 ונוצרה על ידי האמנים אדוארד פטרוביץ' ואנדריי ואסין והכותבים יבגני פדוטוב וארטיום גברליאנוב. 

סדרת הקומיקס רצה משנת 2014 ועד 2017 וכללה 50 חוברות קומיקס. עלילת החוברות מספרת את קורותיו של דנילה, לוחם לשעבר בכוחות המזוינים של הפדרציה הרוסית, מחסל שדים היוצא למאבק בשדים בסיוע שותפו, השד שמיגה.

אירועי חוברות הקומיקס מתרחשים במוסקבה ומתרכזים בקורותיו של גיבור-על המכונה "מחסל השדים", האלטר-אגו של החייל דנילה. בקיץ 2008, בעת המלחמה בדרום אוסטיה, דנילה שירת בעיר צחינוואלי ובתחילת הסכסוך הצבאי הוא מאבד את רעייתו, בתו ובנו ועד מהרה מגלה כי האשמים במותם היו שדים שהצליחו לחצות ולפלוש אל עולם בני האדם. מספר שנים לאחר מכן יוצרת איתו קשר מועצת האיזון (Совет Равновесия) ומבקשת לחתום עמו על חוזה: הם יעניקו לו חיים חדשים והוא בתמורה יחסל עבורם שדים. הוא מאמץ את זהות מחסל השדים ומתחבר לשד שמיגה שהופך לשותף שלו ויחד איתו יוצא לחסל שדים רעים. גופו של מחסל השדים מכוסה קעקועים המעניקים לו את כוחו ועוצמתו, הוא מחזיק בשני אקדחים וז'יטון צבאי שמתקרר כשהוא מתקרב לשדים.
== קישורים חיצוניים ==
* [https://web.archive.org/web/20170314145758/http://club.bubble.ru/series/ru/3 מחסל השדים] באתר הרשמי של באבל קומיקס
== הערות שוליים ==

קטגוריה:דמויות מתוך קומיקס
קטגוריה:באבל קומיקס
מוסקבה אדומה

פלקונים של מוסקבה אדומה ואריזה.]]

מוסקבה אדומה (ברוסית: Красная Москва) היה הבושם הראשון שנוצר בברית המועצות.

מקורו של הבושם נתון במחלוקת. אפשר שהוא נוצר לפני המהפכה של 1917 בשם "הזר החביב על הקיסרית" (בצרפתית: "Le Bouquet Préféré de l'Impératrice"), ניחוח שנוצר בבית החרושת של הנרי ברושר בשנת 1913, ולאחר מכן ניתן לו שמו הרוסי, או שהוא נוצר בשנת 1925, אחרי שהולאם מפעלו של ברושאר, ושמו הוחלף ל"נובאייה זאריה" בשנת 1922 ונוהל על ידי פולינה ז'מצ'וז'ינה בין השנים 1930–1932.

עם תחרות מוגבלת, מוסקבה אדומה הפך לפופולרי מאוד, והיה נפוץ מאוד בברית המועצות. לאחר מלחמת העולם השנייה הופץ ברחבי הגוש המזרחי. תפוצתו הנרחבת בעידן הסובייטי גרמה לרבים לסגת ממנו בתקופה שבה, לאחר קריסת ברית המועצות, נפוצו בשמים רבים יותר. למרות זאת שרד הבושם והוא עדיין מיוצר במפעל במוסקבה.

== קישורים חיצוניים ==
* [http://www.fragrantica.com/perfume/Novaya-Zarya/Red-Moscow-Krasnaya-Moskva-4758.html Red Moscow Krasnaya Moskva Novaya Zarya for women]. עמוד הבושם באתר Fragrantica.
* [http://www.basenotes.net/ID26136358.html Krasnaya Moskva / Red Moscow]. עמוד הבושם באתר Basenotes.

קטגוריה:בשמים
השריף מגבעות הוליווד

The Sheriff of Hollywood Hills הייתה מיני-סדרת טלוויזיה ללימוד אנגלית של הטלוויזיה הלימודית בת שלושה פרקים. מיני-סדרה זו שודרה החל משנת 1974, ובשידורים חוזרים רבים עד לאמצע שנות השמונים.

המיני-סדרה התמקדה בהוראת התחביר הנכון של משפטים בעלי שני פעלים. כל אחד משלושת פרקי המיני-סדרה, התמקד בקבוצה אחרת של פעלים, ובדרך השילוב שלהם במשפט רב-פועלי. הפרק הראשון עוסק בפעלים, שהפועל הבא אחריהם באותו משפט, מקבל ing בסופו. הפרק השני עוסק בפעלים, שהפועל הבא אחריהם באותו משפט, יופיע בצורת שם הפועל (עם המילית to לפניו). הפרק השלישי עוסק בתת-קבוצה של פעלים, שבהם עוסק הפרק השני: to want, to like (would like), & to expect.

המיני-סדרה הייתה הומוריסטית. עלילתה התרחשה בשנת 1937, ותיארה צוות צילום של סרט קולנוע, שעלילתו מתרחשת במערב הפרוע. בסרט היו ארבע דמויות: שריף גודמן (אירווינג קפלן), בורטן בדמן (צ'ארלס ברנשטיין), מיסיס דינגדונג (אליס גולמבו) ודפיוטי דוליטל (בריין פיין). מלבד דמויות המערבון ודמויות שחקניהן, הסדרה התמקדה גם בדמות במאי הסרט (סטיבן ביק) ומעט בדמות התפאורן.

התסריט נכתב בידי לו גולן והמפיק היה סטיב כהן. במאי הסדרה היה סטיבן ביק, שגם שיחק את דמות במאי הסרט, שבסדרה.

מנגינת הפתיחה והסיום של כל פרק הייתה יאקטי סאקס.

==קישורים חיצוניים==
* 
* [https://www.ishim.co.il/m.php?s=%D7%94%D7%A9%D7%A8%D7%99%D7%A3+%D7%9E%D7%92%D7%91%D7%A2%D7%95%D7%AA+%D7%94%D7%95%D7%9C%D7%99%D7%95%D7%95%D7%93 השריף מגבעות הוליווד], באתר אישים

==הערות שוליים==

קטגוריה:תוכניות טלוויזיה ישראליות לילדים
קטגוריה:הטלוויזיה החינוכית הישראלית - תוכניות ללימודי אנגלית
קטגוריה:סדרות טלוויזיה ישראליות שעלו לשידור בשנות ה-1970